## SAISTOŠO NOTEIKUMU PROJEKTS

Ventspilī

|  |  |  |
| --- | --- | --- |
| 2021.gada \_\_\_\_\_\_\_ |  | Nr.\_\_\_\_(protokols Nr.\_\_\_\_; \_\_\_\_.§) |

## Par kārtību, kādā reģistrējami un izskatāmi pieteikumi par bērna uzņemšanu 1.klasē Ventspils pilsētas pašvaldības vispārējās izglītības iestādēs

|  |  |
| --- | --- |
|   | *Izdoti saskaņā ar likuma “Par pašvaldībām” 15. panta pirmās daļas 4.punktu, 43. panta trešo daļu,* *Izglītības likuma 17. panta pirmo daļu* |

**I. Vispārīgie jautājumi**

* 1. Saistošie noteikumi nosaka kārtību, kādā reģistrējami un izskatāmi pieteikumi par bērna uzņemšanu 1.klasē Ventspils pilsētas pašvaldības (turpmāk – Pašvaldība) vispārējās izglītības iestādēs, kas īsteno pamatizglītības programmas (turpmāk – Izglītības iestāde).
	2. Saistošajos noteikumos ir lietoti šādi termini:
	3. administrators – Ventspils pilsētas pašvaldības iestādes “Ventspils pilsētas Izglītības pārvalde” (turpmāk – Pārvalde) darbinieks, kurš veic pieteikumu par bērnu uzņemšanu Izglītības iestādes 1.klasē reģistrēšanu;
	4. bērna likumiskais pārstāvis – bērna vecāki vai persona, kas realizē bērna aizgādību;
	5. pieteikums – pieteikums par bērna uzņemšanu 1.klasē;
	6. vietne – pieteikumu reģistrēšanai paredzēta vietne “1klase.ventspils.lv”
	7. Pašvaldība līdz katra kalendārā gada 1.martam nosaka atveramo 1.klašu skaitu Izglītības iestādē.

**II. Pieteikumu reģistrēšanas kārtība**

* 1. Bērna likumiskais pārstāvis var pieteikt bērnu uzņemšanai 1.klasē tajā kalendārajā gadā, kad bērnam aprit septiņi gadi.
	2. Atkarībā no veselības stāvokļa un psiholoģiskās sagatavotības pieteikumu bērna likumiskais pārstāvis var iesniegt vienu gadu agrāk vai vienu gadu vēlāk no 4.punktā minētā vecuma sasniegšanas, pieteikumam pievienojot ģimenes ārsta vai psihologa atzinumu.
	3. Pieteikumu pieņemšana, vērtējot tos pēc noteikumu 17.punktā noteiktās prioritārās secības, jaunajam mācību gadam notiek trīs pilnu kalendāro nedēļu periodā, sākot ar kārtējā kalendārā gada aprīļa pirmās darba dienas plkst. 7.00, ievērojot sekojošo:
	4. sākot ar kārtējā kalendārā gada aprīļa pirmo darba dienu līdz astotajai darba dienai (ieskaitot), par tiem bērniem, kuru statuss atbilst šo noteikumu 17.1.1., 17.1.2. un 17.1.3.apakšpunktā vai 17.2.1. un 17.2.2. apakšpunktā noteiktajam;
	5. sākot kārtējā kalendārā gada aprīļa devīto darba dienu līdz trešās kalendārās nedēļas beigām, par tiem bērniem, kuru statuss atbilst šo noteikumu 17.1.4., 17.1.5., 17.1.6. un 17.1.7.apakšpunktā vai 17.2.3., 17.2.4., 17.2.5. un 17.2.6.apakšpunktā noteiktajam.
	6. Pēc noteikumu 6.punktā norādītā termiņa noteikumu 17.punktā noteiktā prioritārā secība netiek piemērota.
	7. Pieteikumu var iesniegt klātienē Pārvaldē vai elektroniski vietnē līdz kalendārā gada 31.augustam. Saņemtie pieteikumi tiek reģistrēti vietnē hronoloģiskā secībā, ievērojot iesniegšanas datumu un pulksteņa laiku. Pēc kalendārā gada 31.augusta pieteikumu var iesniegt izvēlētajā Izglītības iestādē.
	8. Pieteikumā bērna likumiskais pārstāvis var norādīt ne vairāk kā trīs Izglītības iestādes prioritārā secībā. Ja bērns pieteikts vairākās Izglītības iestādēs, pēc iekļaušanas pretendentu sarakstā vienā no Izglītības iestādēm ievērojot prioritāro secību, citās Izglītības iestādēs reģistrācija tiek anulēta.
	9. Ja bērna likumiskais pārstāvis ir iesniedzis pieteikumu gan klātienē, gan elektroniski, Pārvalde ņem vērā to pieteikumu, kurš reģistrēts pirmais, vēlāk iesniegtais pieteikums tiek atstāts bez izskatīšanas, par to pieteicējam paziņojot rakstveidā.

**III. Pieteikumu iesniegšana klātienē Pārvaldē**

* 1. Lai iesniegtu pieteikumu klātienē Pārvaldē, bērna likumiskais pārstāvis administratoram uzrāda personu apliecinošu dokumentu un bērna dzimšanas apliecību vai bērna personu apliecinošu dokumentu un nepieciešamības gadījumā bāriņtiesas lēmumu par bērna ārpusģimenes aprūpi un/vai pilnvaru.
	2. Administrators bērna likumiskā pārstāvja klātbūtnē reģistrē pieteikumu vietnē, izsniedzot par to rakstveida apliecinājumu.
	3. Gadījumā, ja likumiskais pārstāvis neuzrāda kādu no noteikumu 11.punktā minētajiem dokumentiem, administrators pieteikumu nereģistrē.
	4. Ārkārtējās situācijas laikā vai epidemioloģiskās drošības pasākumu ietvaros, Pārvaldes vadītājam ir tiesības noteikt ierobežojumus pieteikumu iesniegšanai klātienē Pārvaldē, nosakot, ka pieteikumu reģistrācija klātienē tiek veikta pēc iepriekšēja pieraksta rindas kārtībā. Informācija par minēto tiek publiskota Pārvaldes tīmekļa vietnē: vip.ventspils.lv.

**IV. Pieteikumu iesniegšana elektroniski vietnē**

* 1. Pieteikumu elektroniski bērna likumiskais pārstāvis iesniedz vietnē, parakstot to ar drošu elektronisko parakstu un laika zīmogu. Pieteikumam pievieno bērna dzimšanas apliecības vai bērna personu apliecinoša dokumenta kopiju. Ja pieteikumu iesniedz persona, kura nav viens no bērna vecākiem, papildus pievieno bāriņtiesas lēmuma par bērna ārpusģimenes aprūpi un/vai pilnvaras kopiju. Minēto dokumentu oriģināli ir uzrādāmi klātienē Izglītības iestādē, ja bērns atbilstoši noteikumu 17.punktam ir iekļauts pretendentu sarakstā, vai pēc Pārvaldes pieprasījuma, ja tas nepieciešams lēmuma pieņemšanai par bērna iekļaušanu pretendentu sarakstā.
	2. Ja vietnē iesniegtais pieteikums nav parakstīts ar drošu elektronisko parakstu un laika zīmogu, pieteikums septiņu kalendāro dienu laikā no tā reģistrēšanas brīža vietnē, rakstveidā jāiesniedz klātienē Pārvaldē šo noteikumu 11.punktā noteiktajā kārtībā, pretējā gadījumā vietnē reģistrētais pieteikums bez droša elektroniskā paraksta un laika zīmoga tiek anulēts.

**V. Pieteikumu izskatīšanas kārtība**

* 1. Pārvalde līdz katra kalendārā gada 30.aprīlim atbilstoši Izglītības iestādēs noteiktajam 1.klašu un izglītojamo skaitam veido 1.klašu pretendentu, par kuru uzņemšanu pieteikumi saņemti šo noteikumu 6.1. un 6.2.apakšpunktā noteiktajā termiņā, sarakstu, ievērojot šādu prioritāro secību:
	2. 2021./2022.mācību gadam:
		1. pieteikumu reģistrēšanas secībā uzņem bērnus, kuriem Izglītības iestādes 1.–8. klasē (pamatskolās), 1.–5. klasē (Ventspils Centra sākumskolā) vai 1.–11. klasē (vidusskolās) mācās brālis, māsa (audžuģimenē ievietotam vai aizbildnībā esošam bērnam – aizbildņa vai audžuģimenē dzīvojošs bērns), ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā vismaz divus kalendāros gadus no pieteikuma iesniegšanas brīža;
		2. pieteikumu reģistrēšanas secībā uzņem bērnus, kuri Izglītības iestādē apgūst obligāto pirmsskolas izglītības programmu, ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā vismaz divus kalendāros gadus no pieteikuma iesniegšanas brīža;
		3. pieteikumu reģistrēšanas secībā uzņem Izglītības iestādes pedagogu, kuru darba slodze Izglītības iestādē atbilst vismaz vienai mēneša darba algas likmei, un darbinieku, kuri Izglītības iestādē tiek nodarbināti uz pilnu (normālo) darba laiku, bērnus, ja bērna un attiecīgā darbinieka dzīvesvieta ir deklarēta Ventspils pilsētas administratīvajā teritorijā vismaz divus kalendāros gadus no pieteikuma iesniegšanas brīža;
		4. pieteikumu reģistrēšanas secībā uzņem bērnus, ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā vismaz divus kalendāros gadus no pieteikuma iesniegšanas brīža;
		5. pieteikumu reģistrēšanas secībā uzņem bērnus, ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā;
		6. pieteikumu reģistrēšanas secībā uzņem bērnus, kuru dzīvesvieta ir deklarēta Ventspils pilsētas pašvaldības administratīvajā teritorijā;
		7. pieteikumu reģistrēšanas secībā uzņem bērnus, kuru dzīvesvieta nav deklarēta Ventspils pilsētas pašvaldības administratīvajā teritorijā un kuriem Izglītības iestādes 1.–8. klasē (pamatskolās), 1.–5. klasē (Ventspils Centra sākumskolā) vai 1.–11. klasē (vidusskolās) mācās brālis, māsa (audžuģimenē ievietotam vai aizbildnībā esošam bērnam – aizbildņa vai audžuģimenē dzīvojošs bērns);
	3. sākot ar 2022./2023.mācību gadu un turpmāk:
		1. pieteikumu reģistrēšanas secībā uzņem bērnus, kuriem Izglītības iestādes 1.–8. klasē (pamatskolās), 1.–5. klasē (Ventspils Centra sākumskolā) vai 1.–11. klasē (vidusskolās) mācās brālis, māsa (audžuģimenē ievietotam vai aizbildnībā esošam bērnam – aizbildņa vai audžuģimenē dzīvojošs bērns), ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā vismaz divus kalendāros gadus no pieteikuma iesniegšanas brīža;
		2. pieteikumu reģistrēšanas secībā uzņem Izglītības iestādes pedagogu, kuru darba slodze Izglītības iestādē atbilst vismaz vienai mēneša darba algas likmei, un darbinieku, kuri Izglītības iestādē tiek nodarbināti uz pilnu (normālo) darba laiku, bērnus, ja bērna un attiecīgā darbinieka dzīvesvieta ir deklarēta Ventspils pilsētas pašvaldības administratīvajā teritorijā vismaz divus kalendāros gadus no pieteikuma iesniegšanas brīža;
		3. pieteikumu reģistrēšanas secībā uzņem bērnus, ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā vismaz divus kalendāros gadus no pieteikuma iesniegšanas brīža;
		4. pieteikumu reģistrēšanas secībā uzņem bērnus, ja bērna un viņa likumiskā pārstāvja dzīvesvieta ir deklarēta Ventspils pilsētas pašvaldības administratīvajā teritorijā;
		5. pieteikumu reģistrēšanas secībā uzņem bērnus, kuru dzīvesvieta ir deklarēta Ventspils pilsētas pašvaldības administratīvajā teritorijā;
		6. pieteikumu reģistrēšanas secībā uzņem bērnus, kuru dzīvesvieta nav deklarēta Ventspils pilsētas pašvaldības administratīvajā teritorijā un kuriem Izglītības iestādes 1.–8. klasē (pamatskolās), 1.–5. klasē (Ventspils Centra sākumskolā) vai 1.–11. klasē (vidusskolās) mācās brālis, māsa (audžuģimenē ievietotam vai aizbildnībā esošam bērnam – aizbildņa vai audžuģimenē dzīvojošs bērns).
	4. Bērni, par kuru uzņemšanu 1.klasē pieteikumi saņemti pēc noteikumu 6.1. un 6.2.apakšpunktā noteiktā termiņa vai kuriem attiecīgajā kalendārajā gadā vēl neaprit septiņi gadi, var tikt iekļauti pretendentu sarakstā pieteikumu reģistrēšanas secībā, neievērojot noteikumu 17.punktā noteikto prioritāro secību, ja Izglītības iestādes 1.klasē ir brīvas vietas.
	5. Pārvalde, ne vēlāk kā līdz kārtējā gada 10.maijam rakstveidā paziņo bērna likumiskajam pārstāvim par bērna iekļaušanu Izglītības iestādes nākamā mācību gada 1.klases pretendentu sarakstā, ņemot vērā noteikumu 17.punktā noteikto prioritāro secību, vai par atteikumu. Citos gadījumos Pārvalde sniedz atbildi uz pieteikumu viena mēneša laikā no tā iesniegšanas brīža.
	6. Pēc Pārvaldes paziņojuma par bērna iekļaušanu Izglītības iestādes nākamā mācību gada 1.klases pretendentu sarakstā, bērna likumiskais pārstāvis 10 darba dienu laikā rakstveidā paziņo par piekrišanu bērna uzņemšanai Izglītības iestādes 1.klasē vai pieteikuma atsaukšanu.
	7. Ja bērna likumiskais pārstāvis 10 darba dienu laikā no paziņojuma brīža Pārvaldei nav rakstveidā paziņojis par piekrišanu bērna uzņemšanai Izglītības iestādes 1.klasē vai ir paziņojis par pieteikuma atsaukšanu, pieteikums tiek anulēts, un Pārvalde nosūta nākamā pretendenta likumiskajam pārstāvim, kurš iesniedzis pieteikumu, paziņojumu par bērna iekļaušanu Izglītības iestādes 1.klases pretendentu sarakstā.
	8. Gadījumā, ja pieteikto bērnu nav iespējams nodrošināt ar vietu 1.klasē pieteikumā norādītajā Izglītības iestādē, Pārvalde, konsultējoties ar bērna likumisko pārstāvi, koordinē vietas piešķiršanu citā bērna dzīvesvietai tuvākajā Izglītības iestādē, kurā ir brīvas vietas.
	9. Pārvaldes vadītāja lēmumu vai faktisko rīcību var apstrīdēt Ventspils pilsētas domes izpilddirektoram Administratīvā procesa likumā noteiktajā kārtībā. Ventspils pilsētas domes izpilddirektora lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.
	10. Atzīt par spēku zaudējušiem Ventspils pilsētas domes 2015.gada 9.oktobra saistošos noteikumus Nr.7 “Par kārtību, kādā reģistrējami iesniegumi par bērna uzņemšanu 1.klasē Ventspils pilsētas pašvaldības izglītības iestādēs” (Latvijas Vēstnesis, 2015, 213 nr., 2016, 252 nr., 2020, 250 nr.).

|  |  |
| --- | --- |
| Domes priekšsēdētāja 1.vietnieksinfrastruktūras jautājumos | J.Vītoliņš |